ayámeva sa yò 'yámagníścīyaté 'tha yā́ asmāttā́ḥ prajā́ madhyáta udákrāmannetāstā́ vaiśvadevyá íṣṭakāstadyádetā́ upadádhāti yā́ evā̀smāttā́ḥ prajā́ madhyatá udákrāmaṃstā́ asminnetatprápādayati retaḥsícorvélayā pr̥ṣṭáyo vaí retaḥsícau mádhyamu pr̥ṣṭáyo madhyatá evā̀sminnetā́ḥ prajāḥ prápādayati sarváta úpadadhāti sarváta evā̀sminnetā́ḥ prajāḥ prápādayati